73 
Tilfældet, som bedst kan oplyses ved at forfølge dets Fore¬ 
komst i Sjælland, Møen og Rugen i en anden Linie om¬ 
trent fra NV. til SO. Skrivekridtet kjendes her paa 
5 Steder, alene dækket af Rullestensformationens Lag, nem¬ 
lig i 
Kastrup Skov (1 Mil N. f. Ringsted) i en Høide af 200 Fod, 
ved Vester-Egede (Y. for Faxe-Bakke). 370 — 
paa Møen. 450 — 
i Arkona paa Rtigen. 174 — 
i Stubenkammer ( 2 V 2 Mil SO. for Arkona). 410 — 
altsaa ikke ubetydeligt høiere end det „nyere Kridts“ 
Overflade i den før omtalte nord-sydlige Linie, og paa alle 
disse 5 Punkter optræder Skrivekridtet som lige saa mange 
isolerede, temmelig brat opstigende Partier, mellem hvilke 
det maa antages at ligge dybt under Havets Overflade. 
I Ringsted, der ligger en Mil S. for Kastrup Skov og 170 
Fod over Havet, har man ikke kunnet naa Skrivekridtet ved 
at trænge 332 Fod ned i Rullestensleret o: i en Dybde af 
162 Fod under Havets Overflade. Ved Slagelse, der ligger 
4 Mil vestligere, har man for nylig ved en Brøndboring 
først truffet det 314 Fod under Havets Overflade, saa at 
der altsaa mellem Kastrup Skov og Vester-Egede (i Ret¬ 
ningen udfor Kjøge, hvor Overfladen af det ,,nyere Kridt 11 
ogsaa sænker sig mer end sædvanligt) synes at være en 
Udhuling, fortrinsvis udfyldt af Rullestensler, der ved Ring¬ 
sted har en Mægtighed af over 332, og ved Slagelse nøi- 
agtig 402 Fod. Vel ere Høiderne, hvortil Skrivekridtet 
naar op paa disse 5 Steder, ubetydelige i Sammenligning 
med Afstanden mellem dem ; men de staa dog i en bestemt 
Modsætning til de foran beskrevne Overfladeforhold ved det 
„nyere Kridt“. Her ere nemlig baade de absolute Høider 
og Overfladens Krumninger meget ringe endog paa en 
Strækning af 12 Mil, medens derimod det ældre og altsaa 
dybere liggende Skrivekridt naar op til en 4 Gange større 
Høide over Havet og udviser Fald paa over 500 Fod, selv 
paa korte Afstande. 
